VALTIOVARAINMINISTERIÖ	VM  166:07/2003		
	Hallinnon kehittämisosasto			
	VAHTI	14.6.2004		

Jakelussa mainituille

ASIANHALLINNAN TIETOTURVALLISUUS -  TYÖRYHMÄN ASETTAMINEN 

Asettaminen 
Valtiovarainministeriö (VM) on tänään asettanut Valtionhallinnon tietoturvallisuuden johtoryhmän (VAHTI) alaisuuteen työryhmän kehittämään asianhallinnan tietoturvallisuutta.

Taustaa
Tietoturvallisuus on olennainen osa valtionhallinnon toimintaa. Tietoturvallisuudella varmistetaan hallinnon toiminnan luotettavuus ja sujuvuus.

VM vastaa valtionhallinnon tietoturvallisuuden yleisestä ohjauksesta ja kehittämisestä. Näissä tehtävissä keskeisenä koordinaatioelimenä ja VM:ötä tukevana ryhmänä toimii VM:n asettama ja johtama Valtionhallinnon tietoturvallisuuden johtoryhmä VAHTI. VAHTIlla on keskeinen rooli hallinnon tietoturvallisuuden kehittämisessä ja ohjauksessa. 

Valtiovarainministeriö on käynnistänyt valtionhallinnon tietoturvallisuuden kehitysohjelman (VM:n VAHTI-julkaisu 1/2004, www.vm.fi/vahti) toimeenpanon ministeri Wideroosin kirjeellä 3.3.2004 (VM 7/01/2004). Ohjelma on käsitelty pääministeri Vanhasen johtamassa tietoyhteiskuntaohjelman ministeriryhmässä sekä ministeri Mannisen johtamassa hallinnon ja aluekehityksen ministeriryhmässä. 

Asianhallintajärjestelmät, dokumentinhallinta- ja työryhmäohjelmistot ovat varsin yleisesti käytössä ja niiden uskotaan yleistyvän edelleen. Sähköpostia saatetaan käyttää joissain organisaatioissa asianhallintajärjestelmänä tai tällaisen tukena, vaikka kyseessä on lähinnä viestintään tarkoitettu sovellus. Sähköposti ei yleisesti sovellu  asianhallintaan esimerkiksi haittaohjelmien ja arkistointiongelmien sekä tietoturvallisuuden laatutavoitteiden varmistamisen näkökulmasta.

Laajaan ohjelmaan sisältyy 28 kehittämiskohdetta ja tällä päätöksellä asetetun työryhmän toiminta ja tehtävät ovat tärkeä osa kehitysohjelmaa.
	
Toimikausi

	14.6.2004 – 30.10.2005

 Työryhmän tavoitteet ja tehtäväalueet

Työryhmän  tavoitteena on kehittää ja tehdä esityksiä asianhallinnan tietoturvallisuudesta. Työryhmän tehtäviä on kuvattu Valtionhallinnon tietoturvallisuuden kehitysohjelman kohdassa 5.3.5. Tehtäväalueita ovat:

-	Varsinaisten asian- ja dokumenttien hallintajärjestelmien käyttöä edistetään. Näiden valinnassa arvostetaan hyviä tietoturvaominaisuuksia.
-	Ohje dokumenttienhallinnan ja työryhmäohjelmistojen tietoturvallisuudesta 
-	Muun asianhallintaan liittyvän tietoturvaohjeistuksen valmistelu 

Organisointi

Työryhmä perustetaan Valtionhallinnon tietoturvallisuuden johtoryhmän VAHTI alaisuuteen ja ohjaukseen. Sen organisointi on seuraava:

	Puheenjohtaja:
johtaja Juhani Tikkanen, Arkistolaitos

	Jäsenet:
		ylitarkastaja Päivi Happonen, Arkistolaitos
		arkistoneuvos Jaana Kilkki, Sota-arkisto
		projektipäällikkö Juhani Koivunen, valtiovarainministeriö
		projektipäällikkö Petri Konttinen, Tullihallinto
		erikoissuunnittelija Jukka Korhonen, Teknillinen korkeakoulu
		erityisasiantuntija Heli Lehtinen, Verohallitus
		ylitarkastaja Jukka Leino, oikeusministeriö
informaatikko Anna-Maija Marttila, valtiovarainministeriö		tietopalvelupäällikkö Anne Miettinen, LVM
		järjestelmäasiantuntija Sauli Santikko, Supo
erikoissuunnittelija Minna Saros, Pirkanmaan ympäristökeskus
		tietohallintopäällikkö Antero Taimiaho, STM
tietopalvelupäällikkö Päivi Tommila, KTM

Työryhmän kokoonpanoa voidaan tarvittaessa muuttaa VAHTIn tai sen puheenjohtajan päätöksellä. 

	Sihteeritehtävät:
Työryhmä valitsee keskuudestaan sihteerin tai sihteerit.

Kustannukset

Työryhmän mahdollisesti tarvitsemat  asiantuntijapalvelut maksetaan momentilta 28.80.20. Kukin organisaatio vastaa edustajiensa matkakustannuksista.

Ylijohtaja  			Jorma Karjalainen

Neuvotteleva virkamies		Mikael Kiviniemi
			VAHTIn puheenjohtaja

JAKELU:
Työryhmässä edustetut organisaatiot
Työryhmän puheenjohtaja ja jäsenet
VAHTI